stanford-oval/wikipedia huggingface dataset:
Pallaksen talo

| Pallaksen talo |
| --- | --- |
 Pallaksen talon Kirkkokadun puoleinen julkisivu.
Osoite:  Kirkkokatu 8
Sijainti:  Pokkinen, Oulu
Koordinaatit:  65°00′44″N, 025°28′13.6″E
Rakennustyyppi:  liike- ja asuinkerrostalo
Valmistumisvuosi:  1907
Suunnittelija:  Valter Thomé
Rakennuttaja:  Oulun Rakennusmestariyhdistys
Haltija:  Kiinteistö Oy Kirkkokatu 8
Tyylisuunta:  jugend
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pallaksen talo on Oulussa Oulun keskusaukion länsilaidalla sijaitseva liike- ja asuinkerrostalo. Talo on osa ns. Pallas-korttelia.
Kiinteistö Oy Kirkkokatu 8 on tunnettu aikaisemmin Pallas-talona, jonka rakentamisesta vastasi Oulun Rakennusmestariyhdistys. Valter Thoménin suunnittelema talo on valmistunut omalle tontille vuonna 1907 ja on yksi Oulun vanhimmista kiinteistöistä. Nimi yhtiölle on annettu Ateenan kaupunkien suojelusjumalattaren Pallas Athenen mukaan.[lähde? ]
Rakennukseen on ajan saatossa tehty muutoksia. Kattomuoto on nykyään yksinkertaisempi kuin valmistuessaan, jolloin Kirkkokadun ja Pakkahuoneenkadun kulmassa oli matala torni. Samassa kulmassa oli myös kulmaovi, ja parveke Kirkkokadun puoleisella seinällä. Alimman kerroksen näyteikkunoiden muoto ja ovien sijoittelu on myös muuttunut huomattavasti ajan saatossa.
Kuvassa vuodelta 1907 on nähtävissä talosta sittemmin poistettu kulmaovi ja katon erilainen muoto
Francesco Bartolozzi

Francesco Bartolozzi (Anton Raphael Mengsin maalaus)
Francesco Bartolozzi (1727–1815) oli italialainen vaskenpiirtäjä, aikansa kuuluisimpia graafikkoja. Bartolozzi jäljensi 1600-luvun italialaisia maalauksia sekä englantilaisia muotokuvia itse kehittämällään punkteeraustavalla. Hän opiskeli Venetsiassa ja vuodesta 1764 teki työtä Lontoossa, minne lanseerasi uudenaikaisen italialaisen kuparinpiirrostaidon. Bartolozzi oli varsin tuottelias: arvioiden mukaan hänen tuotantonsa käsittää jopa yli 2100 lehteä. Vuonna 1802 hänestä tuli Lissabonin taideakatemian johtaja.
Etelä-Savon sosiaali- ja terveyspalvelujen kuntayhtymä

Etelä-Savon sosiaali- ja terveydenhuollon kuntayhtymä (Essote) oli sairaanhoitopiiri, johon kuului kaksi sairaalaa Etelä-Savossa. Essote oli yhdeksän kunnan kuntayhtymä ja sen kotipaikka oli Mikkelin kaupunki. Viimeisimpänä sairaanhoitopiiriin liittyi Joroisten kunta vuoden 2008 alussa.
Etelä-Savo oli Lapin ohella ainoa maakunta, jossa oli yhden sijasta kaksi sairaanhoitopiiriä. Maakunnan itäosa kuului Savonlinnan seudulla toimivaan Itä-Savon sairaanhoitopiiriin (Sosteri).
Kuntayhtymän johtajana toimi Risto Kortelainen ja johtajaylilääkärinä Jarmo J. Koski.
Kuntayhtymän toiminta päättyi 31. joulukuuta 2022 sote-uudistukseen. Nykyisin alueen sosiaali-, terveys ja pelastustoimen palvelut tuottaa Etelä-Savon hyvinvointialue.
Jäsenkunnat

Essoteen kuuluivat Etelä-Savon maakunnan länsiosan kunnat. Savonlinnan seutu muodosti oman Itä-Savon sairaanhoitopiirin.
| --- | --- |
 Hirvensalmi  Joroinen  Juva  Kangasniemi  Mikkeli:  Mäntyharju  Pertunmaa  Pieksämäki  Puumala
Sairaalat

| Sairaala | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Mikkelin keskussairaala | Mikkeli | Porrassalmenkatu 35–37, 50100 Mikkeli | 61.6920°N, 27.2782°E |  | Mikkelin hyvinvointikeskus (Arkistoitu – Internet Archive),  Päi­vys­tys (Arkistoitu – Internet Archive) |
| Moision sairaala | Mikkeli | Moisiontie 9, 50520 Mikkeli | 61.65560°N, 27.27683°E |  | Psykiatrinen osastohoito (Moision sairaala) (Arkistoitu – Internet Archive)  |
Terveyskeskukset ja -asemat

| Terveysaseman tai  tk-päivystyksen nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Hirvensalmen hyvinvointiasema | Hirvensalmi | Keskustie 4, 52550 Hirvensalmi | 61.64300°N, 26.77452°E |  | Hirvensalmen hyvinvointiasema (Arkistoitu – Internet Archive) |
| Joroisten terveysasema1) | Joroinen | Sairaalatie 1, 79600 Joroinen | 62.1816°N, 27.8259°E |  | Joroisten terveysasema (Arkistoitu – Internet Archive)1) |
| Juvan hyvinvointikeskus | Juva | Sairaalatie 3, 51900 Juva | 61.8941°N, 27.8663°E |  | Juvan hyvinvointikeskus (Arkistoitu – Internet Archive) |
| Kangasniemen hyvinvointikeskus | Kangasniemi | Sairaalantie 13, 51200 Kangasniemi | 61.9928°N, 26.6370°E |  | hyvinvointikeskus/ Kangasniemen hyvinvointikeskus[vanhentunut linkki] |
| Anttolan hyvinvointiasema | Mikkeli | Taipaleentie 27-29, 52100 Anttola | 61.58449°N, 27.64508°E |  | Anttolan hyvinvointiasema (Arkistoitu – Internet Archive) |
| Haukivuoren hyvinvointiasema | Mikkeli | Kankaalantie 2, 51600 Haukivuori | 62.01816°N, 27.21129°E |  | Haukivuoren hyvinvointiasema (Arkistoitu – Internet Archive) |
| Ristiinan hyvinvointiasema | Mikkeli | Brahentie 10, 52300 Ristiina | 61.51195°N, 27.24657°E |  | Ristiinan hyvinvointikeskus (Arkistoitu – Internet Archive) |
| Suomenniemen hyvinvointiasema | Mikkeli | Opinraitti 9 (entinen Koulutie 9), 52830 Suomenniemi | 61.33011°N, 27.44213°E |  | Huom. Suljettu toistaiseksi (tilanne 3/2021), (pysyvästi kiinni) Suomenniemen hyvinvointiasema/ Metsätähti (Arkistoitu – Internet Archive) |
| Mäntyharjun hyvinvointikeskus | Mäntyharju | Sairaalantie 3, 52700 Mäntyharju | 61.4194°N, 26.8636°E |  | Mäntyharjun hyvinvointikeskus (Arkistoitu – Internet Archive) |
| Pertunmaan hyvinvointiasema | Pertunmaa | Virastokuja 1, 19430 Pertunmaa | 61.5038°N, 26.4815°E |  | Pertunmaan hyvinvointiasema[vanhentunut linkki] |
| Puumalan hyvinvointiasema | Puumala | Niementie 26, 52200 Puumala | 61.51956°N, 28.18949°E |  | Puumalan hyvinvointiasema[vanhentunut linkki] |
| Pieksämäen sosiaali- ja terveyspalvelukeskus2) | Pieksämäki | Tapparakatu 1-3, 76100 Pieksämäki  (kiirevastaanotto: Sairaalantie 14, Pieksämäki: saman rakennuksen toisella puolella) | 62.30241°N, 27.14927°E |  | Pieksämäen sosiaali- ja terveyspalvelukeskus2) |
1) Palveluntuottajana Joroinen, yhteystyötä myös Varkauden kanssa.

2) Palveluntuottajana Pieksämäki.
Hyvis-terveysportaali

Hyvis on Etelä-Savon sairaanhoitopiiriin kuuluvien kuntien asukkaille suunnattu ei-kaupallinen internet-sivusto, jonka tarkoituksena on tukea ja edistää kansalaisten omatoimista kykyä ratkaista hyvinvointiin liittyviä kysymyksiä sekä helpottaa yhteydenottoa sosiaali- ja terveyspalveluiden tarjoajiin ajasta ja paikasta riippumatta.
Hyvis-terveysportaalista saa ohjausta ja neuvontaa sairauksiin, terveyteen ja alueen palveluihin liittyvissä kysymyksissä. Viittomakieltä käyttäville henkilöille Hyvis tarjoaa myös ajanvarauspalveluja. Asiointi- ja neuvontapalveluja kehitetään asteittain uusissa hankkeissa.
Aiheesta muualla

ESSHP:n verkkosivut (Arkistoitu – Internet Archive)
Hyvis -terveysporttaali
Fotoyks

| Fotoyks |
| --- | --- |
Yritysmuoto:  osakeyhtiö
Perustettu:  1976
Kotipaikka:  Helsinki
Toiminta-alue:  Suomi
Toimiala:  vähittäiskauppa
Tuotteet:  Passikuvat ja valokuvat
Kotisivu:  www.fotoyks.fi
Infobox OKNimi-testi OK: 
Fotoyks on vuonna 1976 perustettu  suomalainen valokuva-alan yritys,  jolla on kahdeksan passikuvaamoa ja valokuvatuotteiden myymälää pääkaupunkiseudulla. Lisäksi yritys tarjoaa tuotteitaan verkossa osoitteessa fotoyks.fi ja kuvatkirjaksi.fi.
Passikuvaamot toimivat ilman ajanvarausta. Kuvauksen jälkeen Fotoyks toimittaa asiakkaasta otetun passikuvan poliisin tietojärjestelmään, ja yleisimmissä tapauksissa asiakas voi hakea uutta passia verkossa joko välittömästi myymälän asiakaspäätteellä tai myöhemmin kotonaan. Pasilan ja Tikkurilan poliisin lupapalveluiden vieressä toimii Fotoyks-passikuvaamo niitä asiakkaita varten, jotka tekevät passihakemuksen varaamalla ajan lupapalveluihin. Passikuvien lisäksi kuvaamoista saa ilman ajanvarausta kuvat viisumeihin, muihin dokumentteihin sekä rennommat henkilökuvat.
Yritys valmistaa asiakkaan kuvatiedostoista ja filmeistä valokuvia, kuvakirjoja, kuvakortteja, julisteita, tauluja, kalentereita ja muita kuvatuotteita. Asiakas voi tuoda kuvansa myymälään ja tilata siellä haluamiaan kuvatuotteita Fotomaatti-tilauspäätteiden avulla. Vaihtoehtoisesti  hän voi ladata kuvatiedostonsa fotoyks.fi-nettipalveluun, tehdä siellä haluamansa kuvatuotteet ja noutaa ne parin päästä valitsemastaan myymälästä tai saada tuotteet postitse kotiinsa. Yritys ilmoittaa sivustollaan reaaliaikaisesti, milloin kuvatilaus on valmis.
Fotoyks myy filmejä, kehittää niitä ja tarjoaa filmien skannaus- ja digitointipalveluja. Yritys tarjoaa myös kaitafilmien ja videoiden digitalisointia.
Yritys valmistaa edelleen myös valokuvia kemiallisen prosessin avulla. Kehitysprosessissa ylitse jäävä kemia kierrätetään.
Fotoyks aloitti kuvakirjojen valmistuksen vuonna 2007. Asiakas voi tehdä kuvakirjan joko netin ylitse selaimellaan fotoyks.fi-palvelussa tai ladata omalle koneelleen ilmaisen ohjelmiston kuvatkirjaksi.fi-sivustolta.
Yritys valmistaa kaikki valokuvat ja kuvatuotteet omissa tiloissaan Helsingissä. Sillä on käytössään muun muassa fotokemiaa käyttävä Polielettronica-suurlaboratorio ja Noritsu-minilaboratorioita sekä kuvakirjoja painava Canon-painokone.
Ensimmäinen Fotoyks-myymälä perustettiin Helsinginkadulle Kallioon vuonna 1976. Seuraavat myymälät perustettiin keskustaan, Itäkeskukseen, Tapiolaan (ennen Heikintorilla, nykyään Ainoassa) ja Vantaalle. 2000-luvulla digikameroiden syrjäyttäessä filmin myymälöitä lopetettiin.  Viime vuosina myymälöitä on perustettu Pasilaan (2013), Dixi Tikkurilaan (2018) , Isoon Omenaan (2018) sekä keväällä 2021 kahdeksas myymälä/pikastudio Selloon.
Aiheesta muualla

Fotoyks-ketjun verkkosivut
Owen Arthur

| Owen Arthur |
| --- | --- |
 Owen Arthur vuonna 2004.
Barbadoksen pääministeri
 1994–2008  
Edeltäjä:  Lloyd Erskine Sandiford
Seuraaja:  David Thompson
Kansanedustaja
 1984–2018  
Henkilötiedot
Syntynyt: 17. lokakuuta 1949
Kuollut: 27. heinäkuuta 2020 (70 vuotta)
Tiedot
Puolue:  Barbadoksen työväenpuolue
Aiheesta muualla
www.owenarthurtributes.bb
Owen Seymour Arthur (17. lokakuuta 1949 – 27. heinäkuuta 2020) oli Barbadoksen pääministeri vuosina 1994–2008. Arthur opiskeli Länsi-Intian yliopistossa Barbadoksella ja Jamaikalla. Hän johti Barbadoksen työväenpuoluetta vuoteen 2008 asti. Häntä edelsi pääministerinä Lloyd Erskine Sandiford ja seurasi David Thompson.
Arthur valittiin Barbadoksen parlamenttiin vuonna 1984. Pääministerinä hän toimi ensimmäisenä poliitikkona peräti kolmen kauden ajan 1994–2008. Arthur edusti Barbaroksen työväenpuoluetta ja ilmoitti jättävänsä politiikan, kun hänen puolueensa hävisi vuoden 2013 vaalit. Mia Mottley korvasi Arthurin puolueen johdossa. Arthur jatkoi kuitenkin sitoutumattomana edustajana parlamenttikautensa loppuun vuoteen 2018.
Poliittisen uransa jälkeen hän toimi muun muassa Länti-Intian yliopiston työelämäprofessorina.
Parque del Buen Retiro

Parque del Buen Retiro, tunnettu myös nimellä El Retiro, on 125 hehtaarin kokoinen puisto Madridissa, Espanjassa lähellä Pradon museota. Puisto sijaitsi aikoinaan Madridin ulkopuolella, mutta kaupunki on kasvanut ympäröimään sen kokonaan.
Alun perin puiston paikalla sijaitsi kuningas Filip IV:n vuonna 1632 rakennuttama kuninkaanpalatsi. Napoleonin sotien aikana suurin osa palatsista tuhoutui luoden tilan puistolle, joka avattiin yleisölle vuonna 1868. Muutamat jäljelle jääneet rakennukset toimivat museoina.
Puistossa kasvaa 15 000 puuta, joiden joukossa on Madridin vanhin puu, noin 400 vuotta vanha sypressi.
Puiston keskellä sijaitsee Estanque del Retiro, suuri tekojärvi. Järven rannalla on Alfonso XII:n muistomerkki, johon kuuluu puoliympyrän muotoinen pylväsrivi ja korkealla jalustalla oleva veistos hevosen selässä istuvasta Alfonsosta.
Puistoon kuuluu myös Palacio de Cristal, jonka Ricardo Velázquez Bosco suunnitteli vuonna 1887 Lontoossa sijaitsevan vastaavanlaisen lasipaviljongin innoittamana. Se kuuluu Espanjan hienoimpiin valurautarakennuksiin. Velázquez Bosco suunnitteli myös Palacio de Velázquezin, jossa järjestetään nykyisin vaihtuvia näyttelyitä.
Muita nähtävyyksiä ovat muun muassa El Angel Caído, maailman ainut Luciferin, langenneen enkelin, kunniaksi pystytetty patsas, sekä Bosque de los Ausentes, muistomerkki Madridin terrori-iskuissa maaliskuussa 2004 menehtyneille.
Kuvia

Puerta de Felipe IV (1680)
Puerta de España
Puerta de la Independencia
Kristallipalatsi
Kristallipalatsi
Ricardo Bellver: Fuente del Ángel Caído (1877)
Estanque del Retiro
Monumento Alfonso XII (1922)
Palacio de Velázquez (1881–1883)
Casita del Pescador
Kenraali Arsenio Martínez-Camposin ratsastajapatsas (1907)
Plaza del Parterre
Ruusutarha
Paseo de la Argentina (Paseo de las Estatuas)
Muistomerkki Jacinto Benavente
Aiheesta muualla

Kuvia tai muita tiedostoja aiheesta Parque del Buen Retiro Wikimedia Commonsissa
Gadougou I

| Gadougou I |
| --- | --- |
 Gadougou I
 Koordinaatit: 12°35′13″N, 9°48′16″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  25 400
Infobox OKVirheellinen NIMI-arvo: 
Gadougou I on maalaiskunta Kayesin alueen Kitan piirissä Malissa. Sen keskuskylä Sagabari sijaitsee piirin lounaisosassa noin 80 kilometriä Kitasta lounaaseen. Kunnassa on 25 400 ja keskuskylässä 4 100 asukasta (vuonna 2009).
Gadougou I:n kunta rajoittuu pohjoisessa Kitan piirin Bougaribayan, idässä Gadougou II:n, etelässä Kouloun ja lännessä Kokofatan kuntiin. Maisemaa leimaavat Fouta Djallonin reuna-alueen harjanteet. Kunnan alueella virtaa Bafingin sivujoki Balé. Luonnonvarainen kasvillisuus on metsä- ja pensassavannia.
Kuntaan kuuluu 17 kylää. Asukkaat ovat mandinkoja. Lisäksi on jonkin verran fulbeja. Vallitsevat uskonnot ovat islam, katolisuus ja animismi.
Seudun pääelinkeinot ovat maanviljely ja karjanhoito. Viljakasvien ohella kasvatetaan myytäväksi puuvillaa ja maapähkinää.
Kunnassa toimii 14 alakoulua, kaksi yläkoulua, koraanikoulu ja kolme lukutaitokeskusta. Terveyspalveluihin kuuluu kolme sairastupaa, kaksi synnytyslaitosta ja lääkevarasto. Vesihuolto käsittää perinteisten kaivojen ohella 31 pumpulla varustettua porakaivoa.
Gadougou II

| Gadougou II |
| --- | --- |
 Gadougou II
 Koordinaatit: 12°35′5″N, 9°30′12″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  9 300
Infobox OKVirheellinen NIMI-arvo: 
Gadougou II on maalaiskunta Kayesin alueen Kitan piirissä Malissa. Sen keskuskylä Gallé sijaitsee lähellä Guineaan rajaa noin 60 kilometriä Kitasta etelään. Kunnassa on 9 300 ja keskuskylässä 3 700 asukasta (vuonna 2009).
Gadougou II:n kunta rajoittuu idässä Kitan piirin Sirakoron ja Senkon, pohjoisessa Benkady Founian, Kita Ouestin ja Bougaribayan ja lännessä Gadougou I:n ja Kouloun kuntiin sekä etelässä Guineaan. Maisemaa leimaavat Fouta Djallonin reuna-alueen harjanteet. Kunnan alueella virtaavat Bakoye ja sen sivujoet. Luonnonvarainen kasvillisuus on metsäsavannia ja jokivarsien galleriametsiä.
Kuntaan kuuluu kuusi kylää. Asukkaat ovat etupäässä mandinkoja. Lisäksi on jonkin verran fulbeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, puuvilla, lehmänpapu ja riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä. Liikenneyhteydet ovat heikot.
Kunnassa toimii kuusi alakoulua sekä koulutus- ja kehittämiskeskus. Terveyspalvelut käsittävät Baguitan kylän sairastuvan ja synnytyslaitoksen. Vesihuoltoon kuuluu 14 porakaivoa. Sähköverkkoa ei ole.
Formula 1 97

| Formula 1 97 |
| --- | --- |
 Kansikuvassa Michael Schumacher.
Kehittäjä:  Bizarre Creations
Julkaisija:  Psygnosis
Säveltäjä:  Andy Blythe Marten Joustra Stu Ellis Tim Browne
Pelisarja:  Formula 1
Julkaistu:  PlayStationEU 26. syyskuuta 1997NA 30. syyskuuta 1997JP 15. tammikuuta 1998 Microsoft WindowsEU 1998
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: KA  Virheellinen ESRB-arvo
Alusta:  PlayStation, Microsoft Windows
Jakelumuoto:  CD
Lisää peliartikkeleitaVideopelien teemasivulla
Infobox OK    : 
Formula 1 97 (Yhdysvalloissa Formula 1 Championship Edition) on Bizarre Creationsin kehittämä vuonna 1997 julkaistu formula-aiheinen ajopeli. Pelin on julkaissut Psygnosis PlayStationille ja Windowsille.
Peli sisältää kaikki kauden 1997 radat, tallit ja kuljettajat. Selostajana kyseisessä pelissä toimii Murray Walker ja kommentaattorina Martin Brundle. Pelissä on mukana myös neljä bonusrataa, joita pelaaja saa voittamalla pelissä maailmanmestaruuden tai kirjoittamalla Edit Driver -kohtaan Billy Bonus. Pelissä on kielinä englanti, ranska, saksa, espanja sekä italia. Peli on Bizarre Creationsin kehittämä ja Psygnosiksen julkaisema.
Ferrarin Marlboro on korvattu viivakoodilla. Benettonin Mild Seven on korvattu sanalla Benetton. McLarenin West on sensuroitu. Williamsin Rothmans on korvattu sanalla Racing. Ratojen varrella olevat Fosters-mainokset on osassa korvattu sanalla Faster.
Williams-tallin kuljettaja Jacques Villeneuve oli hankkinut tekijänoikeudet nimelleen ja kuvalleen, joten pelissä näytetään vain Villeneuven siluetti ja nimenä Williams Numberone.
Formula 1 -tallit ja kuljettajat

Arrows-Yamaha
1. Damon Hill
2. Pedro Diniz
Williams-Renault
3. Jacques Villeneuve
 (Williams Numberone)
4. Heinz-Harald Frentzen
Scuderia Ferrari Marlboro
5. Michael Schumacher
6. Eddie Irvine
Benetton-Renault
7. Jean Alesi
8. Gerhard Berger
McLaren-Mercedes
9. Mika Häkkinen
10. David Coulthard
Jordan-Peugeot
11. Ralf Schumacher
12. Giancarlo Fisichella
Prost-Mugen-Honda
14. Olivier Panis
15. Shinji Nakano
Sauber-Petronas
16. Johnny Herbert
17. Nicola Larini
Tyrrell-Ford
18. Jos Verstappen
19. Mika Salo
Minardi-Hart
20. Ukyo Katayama
21. Jarno Trulli
Stewart-Ford
22. Rubens Barrichello
23. Jan Magnussen
Aiheesta muualla

Formula 1 Championship Edition MobyGamesissa (englanniksi)
Furano

| Furano (富良野市) |
| --- | --- |
 Näkymä Furanoon
 lippu:  symboli
 Furanon sijainti Hokkaidōn prefektuurissa
 Furano
 Koordinaatit: 43°20′31″N, 142°23′00″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Kamikawan yleiskehitystoimisto
Pinta-ala:  
 – Kokonaispinta-ala:  600,71 km²
Väkiluku (11/2020):  21 102
 – Väestötiheys:  35 as./km²
Symbolit:  
 – Puu:  Japaninmarjakuusi ja rohtomagnolia
 – Kukka:  Dahurianalppiruusu
 – Lintu:  Palokärki
 – Eläin:  Orava (Sciurus vulgaris orientis)
 
 http://www.city.furano.hokkaido.jp/ 
Infobox OKVirheellinen NIMI-arvo: 
Furano (jap. 富良野市, Furano-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Kamikawan yleiskehitystoimiston alueella Hokkaidōn keskiosassa. Kaupunki on rakentunut Furanon allaslaaksoon Sorachijoen varrelle. Lännessä sen alue nousee Yūbarivuorille, koillisessa Tokachivuoren rinteelle. Furanossa on 21 102 asukasta (marraskuussa 2020) ja sen pinta-ala on 600,71 neliökilometriä.
Furanon nimi on peräisin ainun kielen sanasta huranui, joka merkitsee rikiltä haisevaa maata. Japanilaisten uudisasutus alueella alkoi 1890-luvun lopulla, kun sinne perustettiin maatalouskoulu. Maatalous on edelleen tärkeä elinkeino: Furanossa viljellään riisiä, hedelmiä, yrttejä ja vihanneksia, kuten perunoita, porkkanoita, kurpitsoita ja sipuleita. Kaupungissa on myös maidon, juuston ja viinin tuotantoa. Kaupunkioikeudet Furanolle myönnettiin vuonna 1966, kun Furanon ja Yamaben maaseutukaupungit liitettiin yhteen.
Turisteja Furanoon houkuttelee Furanon laskettelukeskus, jossa on järjestetty myös alppihiihdon maailmancupin kilpailuja. Tokachin tulivuorta ympäröivä alue kuuluu Daisetsuzanin kansallispuistoon, Ashibetsuvuori prefektuurin luonnonpuistoon. Furanoa palvelevat JR Hokkaidōn Nemuro-päälinja ja Furano-linja.
Kuvia

Furanon laskettelukeskus
Gorōn kivitalo Kita no kuni kara -draamasarjasta
Furano-jinja
Furanon rautatieaseman edustaa
Aiheesta muualla

Kuvia tai muita tiedostoja aiheesta Furano Wikimedia Commonsissa
Kaupungin internetsivut (japaniksi)
Francesco Canova da Milano

Francesco Canova da Milano
Francesco Canova da Milano (1497–1543) oli italialainen säveltäjä ja luutisti.
Francesco Canova da Milano syntyi elokuussa 1497 Monzassa, lähellä Milanoa ja lähti nuorena Roomaan. Hän vietti suuren osan elämästään paavien ja kardinaalien palveluksessa. Hänen musiikkiaan julkaistiin eri puolilla Eurooppaa, ja 124 teosta on säilynyt. Kun Milano kuoli vuonna 1543, hänet haudattiin Santa Maria della Scalan kirkkoon. Milano opetti muiden muassa Giovanni Maria da Cremaa.
Näihin päiviin on säilynyt kaksi muotokuvaa, joiden oletetaan esittävän Francesco Canova da Milanoa.
Aiheesta muualla

Kuvia tai muita tiedostoja aiheesta Francesco Canova da Milano Wikimedia Commonsissa
Orangen piirikunta (New York)

Orangen piirikunta (engl. Orange County) on Yhdysvaltojen New Yorkin osavaltiossa sijaitseva piirikunta. Sen väkiluku oli 372 813 vuoden 2010 väestönlaskennassa.
Nimensä piirikunta on saanut Vilhelm III Oranialaiselta.
Väestö

Uusin arvio piirikunnan väkiluvusta on 384 940 vuodelta 2019. Piirikunnan asukkaista 77,2 prosenttia on valkoisia, 0,5 prosenttia intiaaneja ja 10,2 prosenttia mustia.
Yhdessä kotitaloudessa asuu keskimäärin 2,9 henkilöä. Kotitalouden mediaanitulot olivat 76 716 dollaria vuosina 2014–2018. Köyhyysrajan alapuolella olevia oli 11,5 %.
Aiheesta muualla

Kuvia tai muita tiedostoja aiheesta Orangen piirikunta (New York) Wikimedia Commonsissa
Owe Wikström

Owe Wikström Göteborgin kirjamessuilla vuonna 2014.
Owe Wikström (s. 16. huhtikuuta 1945 Överluleån pitäjä) on ruotsalainen teologi, kirjailija, psykoterapeutti ja pappi. Vuosina 1984-2012 hän toimi uskontopsykologian professorina Uppsalan yliopistossa.
Uskontotieteen piirissä Wikström on tunnettu tutkimuksistaan koskien uskonnon suhdetta erilaisiin kliinisiin psykologisiin tiloihin, kuten traumoihin ja fobioihin. Hän on tutkinut modernia kirjailijuutta ja klassisia säveltäjiä käyttämällä sosiaalikonskruktiivisia ja psykodynaamisia teorioita. Tieteellisten julkaisujen lisäksi hän on kirjoittanut kymmeniä kirjoja musiikista, kirjallisuudesta, taiteesta ja populaarikulttuurista.
Wikström nimitettiin professoriksi vuonna 1984. Hänet tunnetaan kansainvälisesti myös Erasmus-ohjelman piirissä. Wikström on usein myötävaikuttanut mediassa kulttuurisissa ja uskonnollisissa kysymyksissä. Wikström on Nathan Söderblom -yhdistyksen jäsen. Hän tuli tunnetuksi suuremmalle yleisölle julkaistessaan teoksensa Med Långsamhetens Lov vuonna 2001. Teosta on myyty Ruotsissa 150 000 kappaletta ja se on käännetty kymmenelle kielelle.
Parra (laskettelukeskus)

Parra on Etelä-Pohjanmaalla Teuvan kunnassa sijaitseva vapaa-aika- ja laskettelukeskus, joka sijaitsee noin kymmenen kilometrin päässä Teuvan keskustasta. Parrassa sijaitsee myös maailman suurin keihäs. Parrassa on myös jääkauden jälkivaiheiden aikana syntynyt kivipelto.
Palvelut

Kokoustilat
Pauli Nevala -sali
Kotaravintola
Tekojärvi hiekkarantoineen
Metsäkirkko
Retkeily- ja hiihtoreittejä
Välinevuokraamo ja Parra Bistro -ravintola talvisin
Hyppyreitä ja reilejä
2 rinnettä + harjoittelurinne